Թաքեր Մաքս

**Թաքեր Մաքս** (, ), ամերիկացի գրող և հռետոր։ Նա իր կայքում՝ *TuckerMax.com,* որը միլիոնավոր այցելուներ է ունեցել 2000թվականից ի վեր, պատմել է հարբեցողության և հանդիպումների մասին պատմվածքների տեսքով։

«Հուսով եմ, նրանք գարեջուր են մատուցում նաև դժոխքում» ստեղծագործությունը Նյու Յորք Թայմս օրաթերթի ամենաշատ վաճառվող օրինակներից էր, և մի քանի անգամ հայտնվել է այս օրաթերթի ամենաշատ վաճառվածների ցուցակում։ Ամբողջ աշխարհում վաճառվել է ավելի քան մեկ միլիոն օրինակ, ներառյալ՝ 400000 օրինակ 2009 թվականին։ Հետագայում նրա գրքի հիման վրա նկարահանվել է համանուն գեղարվեստական ֆիլմ, որն, ընդհանուր առմամբ, բացասական արձագանքներ է ստացել, իսկ որոշ քննադատներ այն համարել են տարվա մաենավատ ֆիլմերից մեկը։ 2010 թվականին նա հրապարակեց «Խեղկատակները ավարտում են առաջինը» գիրքը, իսկ 2012 թվականին՝ «Զվարճանքը գալիս է» և «Ջրալի վայրկյաններ․ Թաքեր Մաքսի մնացորդները» գրքերը։ 2009 թվականին նա դարձավ Թայմ 100-ի եզրափակիչ փուլ անցած մասնակիցներից մեկը, չնայած նա չհայտնվեց Նյու Յորք Թայմս օրաթերթի ամենաշատ վաճառվածների ցուցակում։

## Վաղ կյանք և կրթություն
Թաքեր Մաքսի հայրը՝ Դենիս Մաքսը, Հյուսիսային Ֆլորիդայում ռեստորաններից մեկի սեփականատերն է։ Մաքսի խոսքով՝ իր ծնողները ծանոթացել են «Մանհեթթեն Բիչում Ջորջ Յունգի կոկա-կոլայի երեկույթներից մեկի ժամանակ»։ Թաքերի տատիկը հրեա էր։ Թաքերը մեծացել է Կենտուկի նահանգի Լեքսինգթոն քաղաքում, և1995 թվականին ավարտել է Բլերի ակադեմիան։ Նա ավարտել է Չիկագոյի համալսարանը երեք տարում՝ 1998 թվականին ստանալով իրավագիտության, գրականության և հասարակագիտության բակալավրի աստիճան։ Նա սովորել է Դյուկի իրավաբանական դպրոցում ակադեմիական կրթաթոշակով՝ 2001 թվականին ստանալով դոկտորի աստիճան։

## Անձնական կյանք
Մաքսը ապրում էր իր կնոջ՝ Վերոնիկայի և չորս երեխաների հետ Տեխասում՝ Օստինից ոչ հեռու։

## Կարիերա
Մաքսը իր կարիերան սկսել է «Ուշագրավ հատկանիշների մասին» գրքի հրատարակմամբ(2001), որին հաջորդել է «Ռազմատենչություն և անբարոյականություն։ Թաքեր Մաքսի պատմությունները» գիրքը (2003)։ 2002-2003 թվականներին նա եղել է «Տարդ բլոգ» կայքի հաշվետարը։ 2006 թվականին նա սկսեց հեռուստատեսային նախագիծ մշակել Կոմեդի Սենթրալի համար, սակայն նածագիծը չեղարկվեց, ըստ տեղեկությունների, «Սոնի» լիամետրաժ ֆիլմի իրավունքները խախտելու պատճառով։ Նրա առաջին Նյու Յորք Թամս օրաթերթի ամենաշատ վաճառվող օրնակներից՝ «Հուսով եմ, նրանք գարեջուր են մատուցում նաև դժոխքում» ստեղծագործությունը հրատարակվել է 2006 թվականին։

2006 թվականի սեպտեմբերին Սայմոն Սփոթլայթ հրատարակության Սայմոն և Չեսթեր ենթաբաժինը հայտարարեց, որ Մաքսը պայմանագիր է կնքել «Խեղկատակներն ավարտում են առաջինը» գրքի հրատարակման համար։ Սակայն հրատարակումը հետաձգվել է մինչև 2010 թվականի սեպտեմբերը։ Նշվում է, որ նա 300000 ԱՄՆ դոլար կանխավճար է ստացել «Խեղկատակերն ավարտում են առաջինը» գրքի համար և հրատարակել է «Հուսով եմ, նրանք գարեջուր են մատուցում նաև դժոխքում» գրքի վերամշակված և ընդլայնված տարբերակը 2009 թվականի հունվարին։

2008 թվականին Հոլիվուդ Ռիփորթերը նշեց, որ Մաքսը համանուն ֆիլմ է նկարահանում իր՝ «Հուսով եմ, նրանք գարեջուր են մատուցում նաև դժոխքում» ստեղծագործության հիման վրա։ Նա մանրամասն ներկայացրել է ֆիլմի ստեղծման ընթացքը ֆիլմի կայքում տեղադրված բլոգում։ Դերասան Մեթ Զուկրին («Լավ կինը») ֆիլմում մարմնավորել է Մաքսին։ Ֆիլմը բարձր գնահատականի արժանացավ քննադատների կողմից և տոմսերի վաճառքից ստացված գումարը կազմեց 1․4 միլիոն ԱՄՆ դոլլար։ Մաքսը ֆիլմի ցածր պահանջարկը բացատրեց շուկայավարման (մարքեթինգային) թերություններով։

2012 թվականի հունվարին Մաքսը հաստատեց, որ ինքը հոգեթերապիայի կուրս է անցել և ըստ այդմ նա իր գրքերում նկարագրում է այս ապրելակերպը։ 2012 թվականի փետրվարին նրա «Զվարճանքը գալիս է» գրքի գովազդը հանգեցրեց նրան, որ Թվիթերի նրա հաշիվը արգելափակվեց «էթիկայի կանոնների խախտման» համար։

2014 թվականի ամռանից Մաքսը սկսեց համագործակցել Նյու Մեքսիկոյի համալսարանի հոգեբանության պրոֆեսոր Ջեֆրի Միլլերի հետ։ Թաքերը Միլլերի հետ միասին ստեղծեցին փոդքասթ, որը կոչվում էր «Մաթինգ Գրաունդ»։ 2015 թվականի սեպտեմբերին Մաքսը և դոկտոր Միլլերը հրատարակեցին «Դարձիր այն տղամարդը, որը ցանկանում են կանայք» խորհուրդների գրքույկը։

2014 թվականի նոյեմբերին Մաքսը հրատարակեց մի գրքուկ, որի մեջ գրված էր Մելիսա Գոնսալեսի (Լիոնեսք Գրուփի գործադիր տնօրեն) հետ նրա ունեցած աշխատանքային փորձի մասին։ Սքրայբ Մեդիան, որը հիմնադրվել է ստարտափի հիմնադիր Զաք Օբրոնտի հետ համատեղ, գրում և հրատարակում է գրքեր այն ձեռնարկատերերի համար, ովքեր ուզում են ունենալ սեփական գիրք, բայց չունեն ժամանակ, կարողություն կամ համբերություն այն իրագործելու համար։

2017 թվականին Մաքսը գրել է «Վերջին սև միաեղջյուրը» հուշագրությունը, որը նվիրված էր Թիֆանի Հադիշի հիշատակին, որը հրատարակվել է 2017 թվականի դեկտեմբերին։

### Ֆրատիր
Մաքսը Ջորջ Ուզունյանի (առավել հայտնի Մադոքս կեղծանունով) հետ համարվում էր 21-րդ դարի ֆրատիր գրական ժանրի հիմնադիրը։ «Եղբայրությունը» և «սատիրան» համատեղող տերմինը ստեղծել է Նյու Յորք Թայմսի լրագրող Ուորեն Ջոնը 2006 թվականին «Ահա իմ գիրքը» հոդվածում։ Ժանրը բնութագրվում է այնպիսի թեմաներով, որոնք համարժեք են չիկլիտ ժանրի արական համարժեքը։ Ե՛վ Մաքսին, և՛ Մադոքսին դուր չեկավ այս որակավորումը։ Իր կայքում տեղադրված գրառման մեջ Մաքսը հայտարարեց, որ այլևս ֆրատիր ժանրով չի ստեղծագործելու՝ բացատրելով․

 Վերջին մի քանի տարիների ընթացքում, ես հասկացա, որ այլևս չեմ անում այն բոլոր զվարճալի չարաճճիությունները, որոնք անում էի 25 տարեկանում, և գրում եմ այն մասին, թե ինչպիսին էր իմ կյանքը նախկինում։ Ես այլևս այն մարդը չեմ և չեմ ապրում այն կյանքով․ այնպես որ ինձ համար էլ իմաստ չունի շարունակել գրել այս կերպ։  

Նույն գլխում Մաքսը նշել է, որ ներկայումս աշխատում է «Խորհուրդների գրքի» վրա (Նիլս Փարքերի հետ, «Հուսով եմ, նրանք գարեջուր են մատուցում նաև դժոխքում» սցենարի համահեղինակ), ինչպես նաև այ նախագծերի վրա։

## Քննադատություններ
2003 թվականին Մաքսը իր կայքում տեղադրեց Կեյթ Ջոնսոնի հետ իր հարաբերությունների մասին (ով ճանաչվեց Միսս Վերմոնտ 1999 թվականին)։ Ջոնսոնը բողոք է ներկայացրել՝ պնդելով, ի թիվս այլ բաների, իր անձնական կյանքի սահմանները խախտելու մասին։ Ի պատասխան բողոքի, Ֆլորիդայի վճռաբեկ դատարանը մի հրաման արձակեց, ըստ որի արգելվեց Մաքսին գրել Ջոնսոնի մասին․ չօգտագործել Ջոնսոնի անունը կամ ազգանունը։ Արգեվեց «Միսս Վերմոնտ» արտահայտությունը իր կայքում։ Որոշ իրավաբաններ այս որոշումն անվանեցին «տարօրինակ» և «խոսքի ազատությունը բացարձակ ճնշող»։ ՔԱՊԱԽ-ն միջամտեց՝ ներկայացնելով «Դատարանի բարեկամ» կոչվող հայտադիմումը, հայտարարելով, որ Ջոնսոնն էլ իր հերթին խախտել է Մաքսի քաղաքացիական իրավունքները․ ի վերջո այս գործողություններ հանգեցրին նրան, որ Ջոնսոնը կամավոր հետ վերցրեց իր հայտը, իսկ Մաքսի պատմությունը վերականգնվեց կայքում։ Հետագայում այս պատմութունը ավելի ընդլայնված ձևով տեղ գտավ «Զվարճանքը շարունակվում է» ամսագրում։

2006 թվականի հունվարին Մաքսը իր վեբ-ֆորումում տեղադրեց մի հաղորդագրություն, որում նա ներկայացնում էր Ֆիլադելֆիայի քննադատ Անտոն Դիմեոյին, ով ամանորի նախօրեին երեկույթ էր կազմակերպել, որն ավարտվեց պատահարով։ Երեկույթին եկած երիտասարդների թիվը զգալիորեն գերազանցել է սպասելիքները, ինչի արդյունքում սննունդն ու ալկոհոլը վերջացան մինչ կեսգիշեր։ Խնջույքի ավելի քան 700 այցելուներ դարձան անկառավարելի, գողացան արվեստի երկու գործ, իսկ ամբոխը ցրելու համար նույնիսկ ոստիկանություն կանչվեց։ Դիմեոն դատի տվեց Մաքսին «Կանանց նկատմամբ բռնության մասին» օրենքի համաձայն՝ նշելով, որ Մաքսի վեբ-ֆորումում որոշ մեկնաբանություններ զրպարտչական են ևԴ ներկայացնում են հանցավոր վարք։ Հետագայում հայցը մերժվեց «Հաղորդակցության կանոնների մասին» օրենքի համաձայն, և ԱՄՆ դատավոր Ստյուարտ Դալզելը նշեց, որ չնայած Մաքսը կարող է լինել գռեհիկ, օրենքը պետք է պաշտպանի խոսքի ազատության իրավունքը TuckerMax.com-ում։

2009 թվականի մայիսին Մաքսը ելույթ ունեցավ Օհայոյի պետական համալսարանում։ 2009 թվականի օգոստոսին Հյուսիսային Կարոլինայի պետական համալսարանի Կանանց կենտրոնը բողոքի ակցիա կազմակերպեց «Հուսով եմ, նրանք գարեջուր են մատուցում նաև դժոխքում» ծորագրով։

2005 թվականից սկսած երեք տարվա ընթացքում Մաքսին հետապնդել է Ջասթին Մասլեր անունով մի մարդ, ով շարունակաբար ուղարկում էր նրան «անանուն նամակներ»։ Այս ամենը բացահայտվեց միայն այն բանից հետո, երբ Մասլերը 2010 թվականին մեղադրվեց Իվանկա Թրամփին հետապնդելու համար։

## Գրականության ցանկ
*«Ուշագրավ հատկանիշների մասին» (2001)
*«Ռազմատենչություն և անբարոյականություն։ Թաքեր Մաքսի պատմությունները» (2003)
*«Հուսով եմ, նրանք գարեջուր են մատուցում նաև դժոխքում» (2006) 
*«Խեղկատակներն ավարտում են առաջինը» (2010) 
*«Զվարճանքը գալիս է» (2012) 
*«Ջրալի վայրկյաններ։ Թաքեր Մաքսի մնացորդները» (2012)
*«Տղամարդը։ Դարձիր այն տղամարդը, որը ցանկանում են կանայք» (2015)
* «Վերջին սև միաեղջյուրը» (2017)  Նվիրված է Թիֆանի Հադիշի հիշատակին

## Ֆիլմ

## Ծանոթագրություններ

## Արտաքին հղումներ
* Tucker Max Scribe Media website that helps writers write and publish a book
*

Կատեգորիա:Ամերիկացի բլոգերներ
Կատեգորիա:Ամերիկացի գործարարներ
Կատեգորիա:Ամերիկացի գրողներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ